Send til din ven. X Artiklen: A.P. Møller vil bore efter varmt vand i Hillerød Modtagerens email * : Din e-mail * : Dit navn * : Evt. kommentar: *) skal udfyldes.

A.P. Møller vil bore efter varmt vand i Hillerød

Hillerød - 07. juli 2018 kl. 03:53 Af Janne Mulvad Kontakt redaktionen: sndk@sn.dk

Geotermi har potentiale til at dække 30 procent af fjernvarmebehovet i Danmark. Hillerød er blandt de steder i landet, hvor der er stor sandsynlighed for, at et geotermiprojekt kan realiseres, og Hillerød Forsyning har siden 2013 haft koncession til at udnytte geotermi i Hillerød, uden dog at være kommet i gang med at bore.

Læs også: Selskaber trækker sig fra geotermi i Hillerød

I 2017 meldte det private energiselskab E.ON ud, at selskabet vil satse på geotermi i Danmark, og blandt andet undersøger mulighederne i Hillerød.

Og nu melder endnu en spiller sig på banen i jagten på det varme vand i Hillerøds undergrund. Det skriver Frederiksborg Amts Avis.

Det er Mærskfamiliens investeringsselskab, A.P. Møller Holding, som vil investere et tocifret milliardbeløb i geotermi, blandt andet i Hillerød.

- Vi er i dialog med Hillerød Forsyning om det, og det er en positiv dialog. Det er det eneste, jeg kan sige, for det er i den spæde start, siger Samir Abboud, som er ansvarlig for A.P. Møller Holdings geotermiprojekt.

Interessen fra Mærskfamilien blive budt velkommen i Hillerød, selv om Hillerød Forsyning allerede har indledt et samarbejde med andre forsyningsselskaber om en prøveboring.

- Alle kan se potentialet i det, hvis geotermi bliver en succes hos os. Potentialet er en meget miljøvenlig og billig varme til vores forbrugere. Det vi gør lige nu er, at vi holde alle muligheder åbner, og når der så melder sig en stor aktør på banen, synes jeg man skal få en dialog med dem, og det er vi i gang med nu, siger Klaus Markussen (V), formand for Hillerød Forsyning.

relaterede artikler

Hillerød Forsyning opgiver geotermiprojekt 02. november 2018 kl. 07:49

A.P. Møller vil bore efter varmt vand i Nordsjælland 02. november 2018 kl. 04:00